
ŞI DEZVOLTARE URBANĂ




     Nicolae robu
Compartimentul Atragere Investiţii, Gestiune Parcuri
Industriale şi Relaţionare cu Mediul Economic
REFERAT

privind aprobarea Actului adiţional nr. 3

la Actul Constitutiv şi Statutul Asociaţiei Automotivest
Asociaţia Automotivest a fost  constituită în anul 2007, în scopul creşterii competitivităţii pe piaţă a membrilor reţelei de tip „cluster” din Regiunea Vest pentru industria auto. Asociaţia şi-a propus ca obiectiv dezvoltarea şi creşterea competitivităţii sectorului automotive în Regiunea de Vest. În acest sens a oferit sprijin firmelor de profil din zonă şi a implementat proiecte de pregătire. 

Asocierea Municipiului Timişoara a fost aprobată prin HCLMT nr. 319/31.07.2007 privind aprobarea participării Municipiului Timişoara la Asociaţia Automotivest în calitatea de membru fondator şi alocarea sumei de 50 RON din bugetul local pentru contribuţia la capitalul social al Asociaţiei Automotivest, modificată prin HCLMT nr. 215/26.05.2009, HCLMT nr. 39/24.07.2012 şi HCLMT nr. 420/30.07.2013.

Consiliul Local al Municipiului Timişoara, prin HCLMT nr. 215/26.05.2009 şi, ulterior, prin HCLMT nr.39/24.07.2012 şi HCLMT nr. 420/30.07.2013, a desemnat persoanele împuternicite să reprezinte interesele Municipiului Timişoara în cadrul organelor statutare ale Asociatiei Automotivest. 
Conform art.11 alin. 2 din Statutul Asociaţiei Automotivest, modificat prin Actul adiţional nr. 2/26.06.2013, membri Consiliului Director se aleg pe o perioadă de patru ani, iar prin SC2017-5685/15.03.2017 a fost desemnat reprezentantul Municipiului Timişoara în cadrul Consiliului Director al acestei asociaţii. 
Prin Hotărârea AGA nr. 5/07.03.2017 a Asociaţiei  Automotivest a fost aprobat Actul adiţional nr. 3 la Actul constitutiv şi Statutul Asociaţiei prin care se modifică componenţa Consiliului Director, celelalte prevederi ale acestora rămânând neschimbate.

Având în vedere cele expuse mai sus şi necesitatea aprobării, conform Legii 215/2001 privind administraţia publică locală, prin hotărâre de consiliu local a modificărilor Actelor constitutive ale Asociaţiei aşa cum au fost ele aprobate de către Adunarea Generală a Asociaţilor,
PROPUNEM

- aprobarea Actului adiţional nr. 3 la Actul Constitutiv şi Statutul Asociaţiei Automotivest, conform Anexei, care face parte integrantă din prezenta hotărâre;
- aprobarea modificării art. 2 al HCLMT nr. 39/24.07.2012 în conformitate cu prevederile Art. 1 al prezentei hotărâri.

